बड़ा चबात होया, सच्च पुच्छो ते दिल घिरेया, इन्ना बड्डा सेठ, इन्नी बड्डी कोठी। इन्नी बड्डी लोहे दी हट्टी ते ए दफ्तर मन कीता जे पिच्छले पैरैं परतोईं जां पर साडे त्रै सौ दे नोट ! मनां दी मना इच गै रेई। जक्को-तक्की इच पेए दे दिखिये इक मूर्त करलाईं, मिगी सरदार जमीत सिंह अकौटैन्ट आखदे न”। मेरा त्राह निकली गेया कक्ख नेईं लब्बा। इक खिलरी दी दाड़ी, टिल-मटिला साफा, खाकी पतलून ते ओपरा नेया कसोये दा कोट जियां मांगमा होऐ। नक्क-नक्शा इन्ना माड़ा नेईं हा, पर अक्खीं बे-सोआसियां। जियां मांगमा होऐ। नक्क-नक्शा झन्ना माड़ा नेईं हा,पर अक्खीं बे-सोआसियां। जियां भविक्ख दे सुन्दर सनाकड़े जीवन प्रदान करने आले सुखने दिखदे हुट्‌टी-हारी गेई दियां होन ते हून भलेयां मटोने दियां सोचा दियां होन। उसी दिक्खिये बझोया जियां ओ अपने आपा कोला गै रुस्सी गेदा होऐ। कुसे कहानी बिजन जीना कियां, सुखने साह ते नेईं बदोन्दे ?